**УГОВОР О ОСИГУРАЊУ**

1. **1.ЈКП „ВИДРАК“ ВАЉЕВО, Војводе Мишића 50, Мат.бр.07096844, Тек.рачун 160-6864-48, ПИБ 100069386, кога заступа директор Милановић Ђорђе– у даљем тексту наручилац услуге**
2. **Компанија „ДУНАВ ОСИГУРАЊЕ“ А.Д.О, КАРАЂОРЂЕВА 48А, Ваљево, ПИБ 100001958, МАТ.БР 07046898, ЖИРО РАЧУН 360-1662-58 кога заступа директор филијале Томић Светлана**

Уговорне стране су се сагласиле да је:

1. Наручилац на основу Закона о јавним набавкама спровео поступак јавне набавке мале вредности, број ЈНМВ 09/2016, на основу позива за подношење понуде објављеног на Порталу јавних набавки.

2. Понуда у потпуности испуњава услове из конкурсне документације.

3. Наручилац је донео Одлуку о додели уговора, бр. 01/3866/1-16 од 06.05.2016.године, а као најповољнија изабрана је Понуда заведена код Наручиоца под бр.01-3747/1-16 од 04.05. 2016.године, Понуђача Компанија „Дунав Осигурање“ А.Д.О.

**Члан 1.**

Овим уговором уређују се међусобна права и обавезе и одговорности уговорних страна у вези осигурања имовине за потребе Наручиоца.

**Члан 2**

Осигуравач ( Понуђач) се обавезује да Наручиоцу пружи следеће врсте осигурања и то:

* Осигурање грађевинских објеката и опреме од пожара и неких других опасности
* Осигурање залиха од ризика пожара
* Осигурање од ризика лома машина
* Осигурање од провале, крађе и разбојништва
* Осигурање стакла од лома
* Осигурање - рачунари

Осигуравач ( Понуђач) и Наручилац током трајања уговора о осигурању споразумно могу мењати врсте, премију и начин осигурања у случају ако уговарач осигурања повећава или смањује осигуране суме, ако уговара нове ризике, ако у осигурање укључује нову имовину.

**Члан 3.**

Осигуравач (Понуђач) и Наручилац прецизирају да је осигурани случај будући догађај с обзиром на који се закључује осигурање, неизвестан и неизвестан од воље осигураника (осигурани случај).

Сматра се да је у осигурању ствари настао осигурани случај оног тренутка када је један од осигураних опасности изненада и неочекивано почела да се остварује на осигураној ствари и да је оштећује.

**Члан 4.**

У полисама осигурања морају бити наведене уговорне стране, осигуране ствари, ризици обухваћени осигурањем, трајање осигурања и периоди покрића, суме осигурања или да је осигурање ограничено, премијске стопе, премије или доприноси и др. и исте ће се потписати у складу и по основу општих, посебних и допунских услова осигурања осигуравача.

У случају неслагања између одредаба овог уговора односно одредаба општих, посебних и допунских услова осигурања и неких одредаба полиса, примениће се одредбе полиса.

**Члан 5.**

Осигуравач ( Понуђач) и Наручилац сагласно утврђују да износ годишњих премија осигурања, без пореза за прву годину осигурања, према врстама осигурања износи:

* Осигурање грађевинских објеката и опреме од пожара и неких других опасности са допунским ризиком. 37.921,00 динара
* Осигурање од ризика лома и кварова 58.022,00 динара
* Осигурање од провале, крађе и разбојништва ( ,,на први ризик,,) 28.711,00 дин
* Осигурање од одговорности из делатности за штете причињене трећим лицима 1.210.448,00 дин

**Члан 6**

Премијске стопе које је осигуравач користио при изради прихваћене понуде не могу се повећавати током трајања уговора о осигурању. Премијске стопе које је осигуравач користио при изради прихваћене понуде могу се смањити и то у случајевима када се њихово смањење врши променом тарифе премија осигуравача.

Набавна књиговодствена вредност опреме и објеката се обрачунава без месечних корекција сума осигурања и премија, применом индекса потрошачких цена у РС. током периода осигурања док у случају настанка штетног догађаја, штета се неће умањивати за коефицијент индекса потрошачких цена.

**Члан 7**

Уговорне стране су сагласне да ће се по потреби вршити ажурирање података од значаја за осигурање које је предмет овог уговора.

**Члан 8.**

Ако осигуравач (Понуђач) измени услове осигурања дужан је да о томе писмено обавести уговарача осигурања пре истека текућег периода осигурања.

Наручилац има право да раскине овај уговор о осигурању по пријему писменог обавештења у ком случају уговор о осигурању престаје да важи истеком текуће године осигурања. Ако Наручилац не откаже уговор о осигурању уговор се почетком следећег периода осигурања аутоматски мења у складу са извршеним изменама у условима осигурања.

**Члан 9.**

Наручилац обавезује да ће се плаћање годишње премије вршити у 12 једнаких месечних рата до 20-ог у месецу за претходни месец на следећи начин: налогом за пренос.

Када се догоди осигурани случај, осигуравач (Понуђач) је дужан да исплати осигурану суму-накнаду у року и на начин утврђен овим уговором и одговарајућим условима осигурања.

**Члан 10.**

Обавезује се Осигуравач (Понуђач) да одмах по потписивања уговора о осигурању обезбеди реосигуравајуће покриће осигуране имовине за ризике изнад сопственог самопридржаја.

Доказ испуњења реосигурања осигураног случаја на наведени начин осигуравач (Понуђач) је Уговор о пословно техничкој сарадњи односно одговарајући документ закључен са реосигуравајућом кућом, који ће доставити Наручиоцу.

Ако осигуравач не поступи на наведени начин, уговор о осигурању ће бити закључен с одложеним условом и почеће да важи од момента подношења наведеног доказа.

**Члан 11.**

Осигуравач (Понуђач) се обавезује да Наручиоцу достави:

* у тренутку потписивања уговора Наручиоцу бланко сопствену меницу са депо картоном, менично овлашћење и оверени захтев за регистрацију менице, ***за добро извршење посла***, у износу од 10% висине уговорене премије осигурања без пореза у корист ЈКП ,,ВИДРАК“ ВАЉЕВО која треба да буде са клаузулом ,,без протеста”, роком доспећа ,,по виђењу“ и роком важења 30 дана дужим од истека године осигурања, односно до истека обавезе осигурања.

У случају задоцњења у испуњењу уговорених обавеза од стране Понуђача, Наручилац без посебног саопштења Понуђачу, задржава своје право на уговорну казну.

**Члан 12.**

Наручилац има право раскида уговора у случају да Осигуравач (Понуђач) не испуњава уговорне обавезе.

Овај уговор уговорне стране могу споразумно раскинути сагласним изјавама воље.

Отказ Уговора се даје у писменој форми са образложењем и отказним роком од 8 дана, од дана достављања.

**Члан 13.**

Овај уговор ступа на снагу даном потписивања од стране овлашћених лица уговорних страна и када обе уговорне стране потпишу полисе осигурања по врстама осигурања и подношењем доказа испуњења реосигурања.

Период осигурања по потписаним полисама почиње у 00,00 часова првог наредног дана и завршава се последњег дана текуће године у односу на датум закључења наведених полиса.

Уговор се закључује на одређено време од 12 месеци.

**Члан 14.**

За све што није изричито регулисано овим уговором, примењиваће се одредбе Закона о облигационим односима.

**Члан 15.**

Странке су сагласне да све евентуалне спорове реше мирним путем, споразумно, а ако не постигну споразум, сагласне су да за решавање спора буде надлежан Привредни суд у Ваљеву

**Члан 16.**

Овај уговор је сачињен у 4 (*четри*) примерка, а свака страна задржава по 2 (*два*) примерка.

ПОНУЂАЧ НАРУЧИЛАЦ

Дир.Милановић Ђорђе

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЈКП „ВИДРАК“ ВАЉЕВО „ДУНАВ ОСИГУРАЊЕ“А.Д.О.